### Beslutninger

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 31. januar 2024 har vedtaget Magistratens foranstående indstilling af 23. januar 2024.

###

.

### Resume

[adresse] udpegede d. 26. maj 2021 foreningen Det Turkise Telt som operatør af spillestedet (nu ’Turkis’) på [adresse] 15 frem til udgangen af 2024.

Turkis åbnede i marts 2022 og har hurtigt etableret sig som et unikt spillested i byen både i forhold til program, indretning, samarbejder og publikum. De har et højt aktivitetsniveau i forhold til koncerter, og de spiller en vigtig rolle for byens musikmiljø gennem deres mange samarbejder med mange af byens musikforeninger og koncertarrangører. På den baggrund indstilles det, at Det Turkise Telt drifter spillestedet [adresse] 15 efter 2024 og fremadrettet.

Turkis modtager en årlig kommunal driftsstøtte på 1.025.500 kr. (2024-tal), og dertil er der midlertidigt afsat 500.000 kr. frem til udgangen af 2024. Med en beslutning om at Det Turkise Telt skal drifte spillestedet fremadrettet, kan konsolideringen og udviklingen af spillestedet fortsætte. Eksempelvis kan Turkis søge finansiering efter 2024 gennem den statslige ordning ’regionale spillesteder’, hvor næste udpegningsrunde er for perioden 2025-2028 med ansøgningsfrist d. 25. marts 2024.

### Beslutningspunkter

Det indstilles:

1) At foreningen Det Turkise Telt fortsat driver spillestedet for rytmisk musik (’Turkis’) på [adresse] 15 efter udgangen af 2024.

### Borgmesterens Afdelings påtegning

Fremsendes til Magistraten.

Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 23-01-2024

Tove Thomsen: 5

Fremsendes til [adresse] med bemærkning, at Magistraten i mødet den 23. januar 2024 anbefaler, at byrådet tiltræder Magistratsafdelingen for Kultur og Borgerservices indstilling af 11. januar 2024.

Matthias Andreasen var forhindret i at deltage i sagens behandling.